新港東站

新港東站係嘅車站，喺海珠區新港東路嘅廣交會展館附近。

呢個站喺2003年6月28號到2010年9月21號為止，係廣州地鐵2號綫嘅車站。

車站嘅結構

樓層

站廳
新港東站係分開咗南北兩個站廳，兩個站廳同兩個月台都係俾條路軌隔開咗，但喺免費區定收費區，路軌下面都有條通道將兩邊連埋一齊。

站台
呢個站有2個側式月台，喺新港東路嘅廣東省食品質監檢查站地底。

商舖同自助服務
而家嘅新港東站入面得好少鋪頭畀乘客買嘢同服務，好似有便利檔同麵包檔。

另外，新港東站入面重有自助服務設施畀乘客用，包括咗自動櫃員機同自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。以下係呢個站有嘅鋪頭同自助服務：

出入口

呢個站一共有3個出入口，其中A出入口可以去到廣交會展館嘅A區。

車站歷史

規劃時期
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館附近。後嚟喺1997年嘅《廣州市城市快速軌道交通線網規劃研究》入面話咗要將條2號綫一分為二，而呢個站係話嗰時5號綫嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

通車之後，舊2號綫時期
雖然喺2002年12月28號嘅地鐵2號綫首通段通咗車，但從曉港到琶洲呢橛係重未開放。而呢個站就到咗2003年6月28號嘅2號綫開通咗之後先至開放。

2號綫同8號綫一分為二
2007年6月25號，由於國家發改委通過咗廣州地鐵2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，重分別向南、西、北三個方向延長。就喺2010年9月22號——24號，成條舊嘅二號綫都停運咗嚟搞路線一分為二嘅工程。

8號綫時期
喺2010年9月25號朝早，呢個站重新開放，改咗係8號綫嘅一部分。

利用狀況

呢個站附近冇幾遠就係廣交會展館，呢間嘢喺每年4月底同埋10月底嘅交易會嘅時間入面，好多撈鬆同埋鬼佬都會成日嚟呢笪地方玩嘢，而呢個站就成日爆棚。加上附近冇幾遠就係琶洲展館，所以呢個站一到交易會嘅時間，就好多人流喇。

接駁交通
日班車：
廣交會展館站：
229、239、262、304、582、B7快、大學城3、旅游3、高快59
夜班車：
廣交會展館站：
66、70

上一站·下一站 
<center>

廣州地鐵車站
海珠區